નવી દિલ્‍હી, તા. ૧૨ : ડોલરના મુકાબલે રૂપિયો રોજે રોજ નીચલા સ્‍તરને સ્‍પર્શ કરી રહ્યો છે. આજે રૂપિયાએ ફરી એક વખત ડોલરની સામે નવો રેકોર્ડ નીચલો સ્‍તર બનાવ્‍યો છે. શરૂઆતના ટ્રેડીંગમાં જ રૂપિયો ૭૨.૯૧ પ્રતિ ડોલર સુધી ગગડી ગયો હતો. જે અત્‍યાર સુધીનું સૌથી નિચલુ સ્‍તર છે. આજે પ્રારંભે રૂપિયો ૨૨ પૈસા જેટલો તૂટયો હતો. જે રીતે રૂપિયો ગગડી રહ્યો છે તે જોતા મોંઘવારીનો બોમ્‍બ હજુ વધુ બિહામણી રીતે ફુટે તેવી શકયતા છે. ગઈકાલે રૂપિયો ૭૨.૬૯ ઉપર બંધ રહ્યો હતો.